Milrem Robotics

Milrem Robotics on Eesti kaitsetööstusettevõte, mis keskendub mehitamata maismaasõidukite (inglise unmanned ground vehicle, lühend UGV) tootmisele ja sõjandusrobootika lahendustele.

Milrem Roboticsi peamine toode on THeMIS (The Tracked Hybrid Modular Infantry System), mis on modulaarne hübriidajamiga mehitamata maismaasõiduk. Sõiduk on mõeldud lahinguväljal toetama jalaväge transpordivahendina, kaugjuhtimisega relvasüsteemina, lõhkeseadmete avastamise platvormina jms.

2023. aastal omandas ettevõttes enamusosaluse Araabia Ühendemiraatidest pärit EDGE Group PJSC. Teised osanikud on Kuldar Väärsi läbi osaühingu Sinrob, Saksamaa kaitsetööstusettevõte Krauss-Maffei Wegmann ning Eesti erainvestorid ja Milrem Roboticsi töötajad."Araablaste kontsern ostis enamusosaluse Milrem Roboticsis" ERR, 15. veebruar 2023

 Vaata ka 
 Milrem LCM

 Viited 

 Välislingid 

Milrem AS

Kategooria:Sõjatööstus
Kategooria:Eesti tööstusettevõtted
Kategooria:Eesti kaitsetööstus
Kategooria:Eesti ettevõtted